Osnovna škola Ivana Gorana Kovačića

Hrvatskih žrtava 11, 32100 Vinkovci

Vinkovci, 3.1.2025.

**Upute roditeljima učenika vezane uz Protokol o kontroli ulaska i izlaska**

**u školskim ustanovama**

Dana 2. siječnja 2025. donesen je Protokol o kontroli ulaska i izlaska u školskim ustanovama s ciljem osiguravanja veće sigurnosti u školskim ustanovama, zaštite učenika i svih radnika u školskim ustanovama te prevencije mogućih situacija povećanog rizika.

1. Školska je ustanova zaključana tijekom cijelog radnog vremena.

2. Školska ustanova može biti otključana 30 minuta prije početka nastave i 15 minuta nakon završetka nastave u obje smjene.

3. Ravnatelj škole određuje dežurstvo djelatnika na ulazu u školsku zgradu tijekom radnog vremena ustanove.

4. Roditelji učenika u školu ulaze na glavni ulaz škole.

5. Roditelji učenika u zgradu škole mogu ulaziti samo u dogovorenom terminu uz prethodnu najavu ili na poziv od strane školske ustanove, o čemu se obavještava dežurni djelatnik na ulazu u školsku zgradu.

6. Roditelji koji dolaze na informativne razgovore s razrednicima dužni su poštovati raspored koji je škola objavila na početku nastavne godine.

7. Iznimno, roditelji učenika kojima je potrebna njega i/ili neodgodiva terapija moći će ulaziti u školu na poziv učitelja ili uz posebnu dozvolu. Dežurni djelatnik imat će popis roditelja kojima je odobren ulaz po potrebi.

8. U slučaju održavanja roditeljskog sastanka, razrednik prisutne roditelje dočekuje na ulazu u zgradu škole i prati ih do učionice, a nakon završetka roditeljskog sastanka razrednik prati roditelje do izlaza.

9. Djelatnik škole dužan je preuzeti stranku na ulazu u zgradu škole, dopratiti ju do mjesta sastanka te nakon sastanka ispratiti stranku iz zgrade ustanove.

10. Djelatnik škole dužan je provjeriti identitet osobe koja ulazi u zgradu škole uvidom u osobnu iskaznicu ili drugi odgovarajući dokument s fotografijom osobe. Osobi koja to odbije neće se dopustiti ulazak u školsku ustanovu. Škola, kao i do sada, vodi evidenciju o ulascima u zgradu škole.

11. Djelatnik škole koji je zadužen za poslove nadzora ulaza u prostore škole, radi zaštite sigurnosti, može izvršiti sigurnosne preglede

- učenika i njihovih predmeta (odjeće, torbe, i sl.)

- drugih osoba koje ulaze u školsku ustanovu i njihovih predmeta (torbe i sl.).

12. Osobama koje ne dopuštaju obavljanje pregleda neće se dopustiti ulazak u školsku ustanovu.